Meclîsê Ciwanan ê HDPyî yê Îstanbulî semtê Kurtuluşî yê Şîşlî de bi çalakîyêka rayraşîyayîşî tecrîdê vera Rayberê Şarê Kurdî Abdullah Ocalanî protesto kerd.
Ciwanan rayraşîyayîş de fîşekê hewayî û torpîlî teqnayî, sloganê sey “Bîji Serok Apo”, “Hezar silav li Îmraliyê”, “Bi can bi xwîn em bi te re ne ey Serok” û “Ciwan fedaiyên Serok Apo ne” vatî.
Ciwanan rayraşîyayîş de îfade kerd ke fikrê Rayberê Şarê Kurdî Abdullah Ocalanî do azadîye bîyarê Kurdîstan, Tirkîya û Rojhelatê Mîyanênî. Ciwanan vat: ''Ma sey ciwanan soz danê ke tecrîdî wedarnê û Kurdîstanî azad bikerê.''
